Իհարկէ, «Ձայն բազմաց՝ ձայն աստծոյ» դրոյթը ժողովրդավարութեան հիմնական սկզբունքն է, որը նաեւ հիմքն է արդի քաղաքակիրթ աշխարհի կառավարման համակարգի։ Կրկնեմ յայտնի ճշմարտութիւնը՝ դեռեւս մարդկութիւնը այլ, առաւել արդիւնաւէտ կառավարման համակարգ չի յայտնագործել։ Իսկ հնարաւո՞ր է, առանց կառավարման համակարգի ստեղծել համակեցութեան կանոններ, բարքեր։ Կարծում եմ սա երեւակայութեան եւ միայն ուտոպիստ փիլիսոփաների երազանքների ոլորտից է։ Քանի դեռ մարդկութիւնը գոյութիւն ունի, նա կարիք ունի իրեն կառավարելու։ Ողղակի ժողովրդավարութիւնը, համեմատած այլ կառավարման համակարգերի հետ, առայժմ չարեաց փոքրագոյնն է (Վինստոն Չերչիլ)։